open-index/open-wikipedia-markdown huggingface dataset:
Ջեք Կոուլման

**Ջոն ՄաքԴոնալդ «Ջեք» Կոուլման** (, ), ամերիկացի դերասան և սցենարիստ, ով հայտնի է դարձել գիտաֆանտաստիկական «Հերոսները» հեռուստասերիալի Նոյ Բեննետի և «Տոհմ» *օճառոտ օպերայի* Սթիվեն Քերինգթոնի կերպարներով։

## Վաղ կյանք
Ջեք Կոուլմանը ծնվել է 1958 թվականի փետրվարի 21-ին ԱՄՆ Փենսիլվանիա նահանգի Իստոն քաղաքում։ Համարվում է Բենջամին Ֆրանկլինի վեցերորդ սերունդը։ Հաճախել է *Solebury School* և Դյուկայի համալսարան, որտեղ էլ որոշել է դառնալ դերասան։ Համալսարանն ավարտելուց հետո 1980 թվականին տեղափոխվել է Ազգային թատերական ինստիտուտ։

## Կարիերա
Կոուլմանը առաջին խոշոր դերերը խաղացել է 1981 թվականին, «Մեր կյանքի օրերը» հեռուստասերիալի չորս էպիզոդներում։ 1983 թվականին մտել է «Տոհմ» *օճառոտ օպերայի* դերասանական անձնակազմի մեջ, որտեղ 5 տարի մարմնավորել է Սթիվեն Քերինգթոնին, Քերինգթոնների ընտանիքի գլխավորի փոքր որդուն, քանի դեռ 1988 թվականին չէր լքել սերիալը։ Այդ տարի նա առաջին անգամ նկարահանվել է ֆիլմում։ Ֆիլմը կոչվում էր «Երջանկության հետապնդում», իսկ նա մարմնավորում էր Ստենի կերպարը։ 1997 թվականին նա նկարահանվել է «Սպաուն» ֆիլմում և մարմնավորել բժշկի կերպարը։

Կոուլմանը տարբեր սերիալներում մարմնավորել է հյուրերի կերպարներ։ 2004 թվականին զբաղված է եղել «Թագավորական հիվանդանոց» հեռուստասերիալի նկարահանումներով, որտեղ խաղացել է բժիշկ Փիտեր Ռիկմենի կոմային պացիենտի դերը։ 2006 թվականին հրավիրվել է կատարելու «Հերոսները» հեռուստասերիալի գլխավոր կերպարներից մեկի՝ Նոյ Բեննետի դերը։ 2011 թվականի հայտնվել է «Վամպիրի օրագրերը» հեռուստասերիալում, որտեղ խաղացել է Բիլլի Ֆորբսի՝ Քերոլայնի հոր դերը։ 2012 թվականին հայտնվեց «Կասլ» հեռուստասերիալի 5-րդ եթերաշրջանում և մարմնավորեց Ուիլյամ Բրեյքենին՝ սենատոր, ով ուղղակիորեն ներգրավված էր Քեյթ Բեքեթի մոր սպանության մեջ։

2013 թվականին Շոնդա Ռայմսը Կոուլմանին վերցրել է «Սկանդալ» հեռուստասերիալի դերասանական անձնակազմի մեջ։

## Անձնական կյանք
1996 թվականին ամուսնացել է դերասանուհի Բեթ Թուսենի հետ։ 1999 թվականին նրանք ունեցել են աղջիկ, ում անվանել են Թես։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Էտիեն Այդու

մինի|Ուրանոս Երկրորդ, քանդակ, որը գտնվում է Լիսաբոնի Ամորեյրասի պարտեզում:
**Էտիեն Այդու** (*Իշթվան Հայդու*,  ; ), ֆրանսիացի ճարտարապետ, գրաֆիկ, գրքեր նկարազարդող։ Պատկանում է Փարիզի դպրոցին։

## Կենսագրություն
Էտիեն Այդուն ծնվել է 1907 թվականի օգոստոսի 12-ին, Ռումինայի Տրանսիլվանիա պատմական շրջանում։ 1927 թվականին սովորել է Վիեննայի գեղարվեստի դպրոցում, նույն թվականին տեղափոխվել է Ֆրանսիա, սովորել է Գրանդ Շոմիեր ակադեմիայում Էմիլ Անտուան Բուրդելի մոտ։ 1930 թվականին ստացել է ֆրանսիական քաղաքացիություն։

## Կարիերա
1930-ական թվականներին Էտիենն Այդուն գաղթում է Փարիզ, որտեղ դառնում է հունգարական գեղարվեստի ոլորտի անդամ։

### Երկրորդ համաշխարհային պատերազմ
Էտիեն Այդուն դառնում է ֆրանսիական դիմադրության շարժման ակտիվ գործիչ։ Նրա հետ միասին դիմադրում էին նաև բազմաթիվ հունգարացիներ, այդ թվում նաև արվեստագետներ, գրողներ և այլ մարդիկ։ Շատերը պայքարում էին Փարիզի սահմաններից դուրս, քանի որ օտարները պաշտոնապես տարհանվել էին 1939 թվականի սեպտեմբերի պատերազմի սկսվելուց հետո։

## Ստեղծագործություններ
Իր առաջին անհատական ցուցահանդեսը կազմակերպել է 1939 թվականին, Փարիզում՝ Ժաննա Բյուշեի պատկերասրահում (Արփադ Սենեշեմի և Մարիա Վիեյրա դա Սիլվայի հետ միասին)։ Էտիենը զբաղվել է նաև Պիեռ Լեկյուիրի, Ժան Դյուպենի և այլ հեղինակների գրքերի ձևավորմամբ։

## Ճանաչում
Նկարչի մասին առաջին մենագրությունը պատկանում է Միշել Սյոֆորուի գրչին։

1965 թվականին արժանացել է Հյուսիսային Հռենոս-Վեսթֆալիայի նկարչական պարգևի։ 1993 թվականին «Ֆրանսիայի ազգային մեծ պարգև» մրցանակին, իսկ 1996 թվականին Ֆրանսիայի ազգային շքանշան Պատվավոր Լեգեոնի շքանշանին։

## Վախճան
Էտիեն Այդուն մահացել է Ֆրանսիայի Բանյո քաղաքում։

## Ծանոթագրություններ

## Գրականություն
* Pierre Tal Coat: Bilder. Etienne Hajdu: Reliefs und Skulpturen. Bern: Kunsthalle, 1957
* Étienne Hajdu. Paris: Éditions des musées nationaux, 1973.
* Étienne Hajdu. Paris: Fondation de Coubertin, 1993.
* Seuphor M. Etienne Hajdu. París, 1950.
* Ganzo R. Etienne Hajdu. París, 1957
* Jianou I.Etienne Hajdu. Paris: Arted, 1972
* Deac M. Etienne Hajdu. Bucarest: Meridian, 1976
* Dupin J. La sculpture d’Etienne Hajdu// Dupin J. L’Espace autrement dit. Paris: Galilée, 1982, p.&nbsp;81-89.
* Descargues P. Etienne Hajdu, Dessins. París: Aréa,1987
* Kurucz Gy. Hajdu István. Budapest: Corvina, 1989.
* Hajdu, bas-reliefs et hauts-reliefs. Paris: Louis Carré & Cie, 1999

## Արտաքին հղումներ
* Էթենն Այդու 
* Էթենն Այդու 
* Էթենն Այդու  

Կատեգորիա:Գրանդ Շոմեր ակադեմիայի շրջանավարտներ
Կատեգորիա:Հունգարացի քանդակագործներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի ճարտարապետներ
Կատեգորիա:Ֆրանսիացի նկարիչներ
Կատեգորիա:Ֆրանսիացի քանդակագործներ
Վանիկ Ասատրյան

**Վանիկ Խաչիկի Ասատրյան** (), Հայաստանի պետական գործիչ, Հայաստանի Լոռու մարզպետի տեղակալ։

## Կրթություն
*1963-1972 թթ. - սովորել է Սպիտակի թիվ 1 միջնակարգ դպրոցում։
*1972-1974 թթ. - սովորել և ավարտել է Կիրովականի գյուղատնտեսական տեխնիկումը՝ ստանալով տեխնիկ-մեխանիկի որակավորում։
*1989-1994 թթ. - սովորել և ավարտել է ՌԴ Բելգորոդի կոմերցիոն ակադեմիայի սպառկոոպերացիայի կուրսը՝ տնտեսագետի և առևտրի, հասարակական սննդի կառավարողի մասնագիտությամբ։
*1995-1998 թթ. - սովորել և ավարտել է Ստավրոպոլի պետական տեխնիկական համալսարանը՝ իրավագետի որակավորմամբ։

## Աշխատանքային գործունեությունը
*1976 թ. - աշխատել է «Հայգյուղտեխնիկայի» Սպիտակի շրջանային ձեռնարկությունումч որպես մելիորատիվ ջոկատի ղեկավար։ 
*1977-1979 թթ. - ծառայել է Խորհրդային բանակում։ 
*1980-1994 թթ. - աշխատել է Սպիտակի կարի արտադրական միավորումում՝ հասնելով մինչև գլխավոր տնօրենի պաշտոնի։
*1995-2002 թթ. - «Վանուհի» ԲԲԸ-ի նախագահ։ 
*2002 թ. ընտրվել է Սպիտակի քաղաքապետ։
*2005 թ. վերընտրվել է Սպիտակի քաղաքապետ։
*2009-2011 թթ. - Լոռու մարզպետարանի տեղական ինքնակառավարման և հանրապետական գործադիր մարմինների հարցերով վարչության պետ։
*2012 թ. հուլիսի 28-ին Հայաստանի վարչապետի որոշմամբ նշանակվել է Հայաստանի Լոռու մարզպետի տեղակալ։

Ամուսնացած է, ունի չորս զավակ։ 2002 թվականից Հայաստանի կուսակցության անդամ է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:1956 ծնունդներ
Կատեգորիա:Հունվարի 31 ծնունդներ
Կատեգորիա:Սպիտակ քաղաքում ծնվածներ
Կատեգորիա:ՀՀԿ անդամներ
Կատեգորիա:Սպիտակի քաղաքապետեր
Կատեգորիա:Հայ քաղաքական գործիչներ
Վտանգավոր կապեր (մինիսերիալ)

**Վտանգավոր Կապեր** (), բրազիլական մինիսերիալ՝ արտադրված Ռեդե Գլոբոյի կողմից։ 11 սերիայից բաղկացած սերիալ, որը հեռարձակվում է 2016 թվականի հունվարի 4-ից՝ փոխարինելով Խաղի օրենքները սերիալին։ Ներշնչված դասական ֆրանսիայով՝ սերիալը հիմնված է ֆրանսիացի մեծ գրող Շոդերլո դը Լակլոյի գրքի վրա։ Հեռուստասերիալը նկարահանվել է ժամանակակից Ռիո դե Ժանեյրո քաղաքում, սակայն քաղաքը ձևափոխվել է՝ դառնալով 18-րդ դարի դասական քաղաք։ Հեռուստասերիալի հագուստները, զարդերը  բրազիլացի հանճարեղ դիզայների ձեռքի աշխատանքն են։

## Սյուժե
Հեռուստասերիալը պատկերում է տասնութերորդ դարի ազնվականության կենցաղը։ Բարձրաշխարհիկ մի փոքրիկ խմբի մեջ ծավալվող սովորական ինտրիգի  պատմությամբ հեռուստասերիալը պատկերում է իրենց դարն ապրած հասարակության ճշմարտացի պատկերը։ Դա մի միջավայր է, որտեղ արդեն տեղ չի մնացել մաքուր, բնական զգացմունքների համար։

## Դերասանական կազմ

## Համաշխարհային ցուցադրություն

Կատեգորիա:Բրազիլական հեռուստասերիալներ
Բանյո (Օ դը Սեն)

**Բանյո** (), քաղաք և կոմունա Ֆրանսիայի Փարիզ քաղաքի Օ դը Սեն դեպարտամենտում։ Համարվում է Անտոնի շրջանի վարչական կենտրոնը և Բանյո կանտոն։ Կենտրոնի բարձրությունը կազմում է 55 մետր։

## Բնակչություն
Կոմունայի բնակչությունը ըստ 2009 թվականի տվյալների կազմում է 38 495 մարդ։ Նույն թվականի դրությամբ բնակչության խտությունը հավասար է 9 187 մարդ/կմ²։

## Աշխարհագրական դիրք
Բանյոն գտնվում է Փարիզի հարավում։

## Քույր քաղաքներ
*  Վանաձոր, Հայաստան
*  Գրան-Բուր, Գվադելուպա
*  Նիթ Փորթ Թալբոթ, Մեծ Բրիտանիա
*  Թուրին, Իտալիա

## Հայտնի մարդիկ
Քաղաքում է մահացել ֆրանսիացի ճարտարապետ, գրաֆիկ, գրքերի նկարիչ Էթենն Այդուն։

## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ
Ինքնադիմանկար կտրած ականջով և ծխամորճով

**Ինքնադիմանկար կտրած ականջով և ծխամորճով** (), հոլանդացի նկարիչ Վինսենթ վան Գոգի նկարը։ Նկարվել է Վան Գոգի՝ Առլում եղած ժամանակ՝ 1889 թվականի հունվարին։

## Ստեղծման հանգամանքներ
Իրականության ընկալման սրացումը և հոգեկան անհավասարակշռությունը Վան Գոգին հասցնում են հոգեկան հիվանդության։ Պոլ Գոգենը հյուրընկալվում է Առլում, բայց ստեղծագործական տարաձայնությունները վեճի առիթ են դառնում։ Վան Գոգը բաժակը նետում է նկարչի գլխին և երբ լսում է, որ Գոգենը հեռանալու մտադրություն ունի, ածելիով նետվում է նրա վրա։ Խելագարության նոպայի մեջ՝ նույն երեկո նկարիչը կտրում է իր ականջի բլթակը։

## Նկարագրություն
Վան Գոգի դեմքը զբաղեցնում է նկարի մեծ մասը։ Գլուխը երեք քառորդով թեքված է աջ կողմ։ Նա հագել է տաք պիջակ, դրել մաշված գլխարկ։ Գլխին վիրակապ կա։ Վան Գոգը ծխամորճ է ծխում (ծուխը նկարված է)։ Սև ծխամորճը հակադրվում է սպիտակ վիրակապին։ Նկարը ստեղծում է հաշտության և հանգստության տպավորություն։ Նկարում նկարչի դիմագծերը աղավաղված են, հայացքը կորած է, ուղղված հեռվին։ Նկարը ստեղծելու ժամանակ Վան Գոգը ընդամենը 35 տարեկան էր, բայց հիսուն տարեկանի տպավորություն է թողնում։ Նկարի ֆոնը երկգույն պատն է՝ կարմիրի և նարնջագույնի երանգներով։

## Գունային լուծում
Նկարին ուշադիր նայելու դեպքում նկատվում է, որ ֆոնը բաժանված է երկու հավասար մասի. ներքևի մասը կարմիր է, վերին մասը՝ հիմնականում նարնջագույն՝ ոչ մեծ դեղին բծերով։ Գլխարկը դիմացից կապույտ է (մորթու մասը), հետևից՝ մանուշակագույն։ Պիջակը կանաչ է։ Ծխամորճի ծուխը, վերնաշապիկը և վիրակապը սպիտակ են, մինչդեռ ծխամորճը, աչքերը և մազերը շատ մուգ են, գրեթե սև։ Վան Գոգը իրար մոտ է դասավորել քրոմատիկ շրջանակում մոտ գույները (մանուշակագույնը և կապույտը, կարմիրը և նարնջագույնը)։

## Նկարի տարբերակներ

image:Vincent Willem van Gogh 105.jpg
image:Vincent van Gogh - Self-portrait with bandaged ear (1889, Courtauld Institute).jpg
image:VanGogh-self-portrait-with bandaged ear.jpg
image:Van Gogh - Selbstbildnis mit verbundenem Ohr.jpeg
image:Van Gogh self portrait 1889.jpg
image:Tate Modern- Van Gogh.jpg
image:Self-Portrait with Bandaged Ear19.jpg


## Ծանոթագրություններ

## Գրականություն
* Federica Armiraglio, *Van Gogh*, Skira, Milano 2003.
* Hammacher, A. M.: *Van Gogh: Selbstbildnisse*, Philipp Reclam jun., Stuttgart 1960; 2nd edition 1970
* Van Lindert, Juleke, & Van Uitert, Evert: *Een eigentijdse expressie: Vincent van Gogh en zijn portretten*, Meulenhoff/Landshoff, Amsterdam 1990 ISBN 90-290-8350-6
* Dorn, Roland: *Vincent, portraitiste: Bemerkungen zu ein paar heissen Eisen*, in: Lukas Gloor, ed.: *Van Gogh echt falsch: Zwei Selbstbildnisse der Sammlung Emil Bührle*, Zürich 2005, pp.&nbsp;7 – 21

Կատեգորիա:Վինսենթ վան Գոգի նկարներ
Կատեգորիա:1889 նկարներ
Կատեգորիա:Ինքնադիմանկարներ
Գյումյուշհանե

**Գյումուշհանե**, քաղաք, Թուրքիայի **Գյումուշհանե** գավառի կենտրոնն է։

## Տեղադրություն
Գտնվում է Սև ծովի ավազանին պատկանող Խորշատ գետի հովտում։ Շրջապատում են զառիվեր կողերով ապառաժներ։ Գտնվում է Երզնկա քաղաքից հյուսիս-արևմուտք։ Էրզրում-Տրապիզոն ճանապարհի աջ կողմում։

## Ռեսուրսներ և կլիմայական պայմաններ
Բուն քաղաքը զուրկ է բուսականությունից, բայց նրան շրջապատում են գեղեցիկ և ընդարձակ այգիները։ Գյումուշհանեն հայտնի է իր տանձով և խնձորով։ Ջրառատ է, բարենպաստ կլիմայական պայմաններով։ Քաղաքից հարավ կա մի փոքրիկ լճակ։
Հնուց ի վեր հայտնի է եղել իր հանքավայրերով։ Հանքավայրերը հարուստ են արծաթով, վերջերս հայտանբերվել են նաև ոսկի, երկաթ, քարածուխ, կապար և պղինձ։

## Պատմություն
Հնում քաղաքը մտնում էր Փոքր Հայքի մեջ, սկզբում Առաջին Հայքի մեջ, ապա Հուստինյանուս I կայսրի վարչական փոփոխությունների պատճառով Երկրորդ Հայքի մեջ։
XVII դարից այն Տրապիզոն նահանգի Գյումուշհանե գավառի կենտրոնն է։

## Բնակչություն

Կատեգորիա:Գյումյուշհանեի մարզի բնակավայրեր
Կատեգորիա:Թուրքիայի պատմություն
Կատեգորիա:Թուրքիայի քաղաքներ
Կատեգորիա:Պոնտոս
Խաչիկ Հակոբյան

**Խաչիկ Վանուշի Հակոբյան** (), ՀՀ պետական գործիչ, ՀՀ բնապահպանության նախարարի տեղակալ։

## Կրթություն
*1988-1995 թթ. - սովորել է Երևանի թիվ 176 միջնակարգ դպրոցում։
*1995-1997 թթ. - սովորել է Երևանի «Քվանտ» վարժարանում։
*1997-1998 թթ. - սովորել և ավարտել է Հայկական գյուղատնտեսական ակադեմիայի հենակետային վարժարանում։
*1998-2003 թթ. - սովորել և գերազանցությամբ ավարտել է Հայկական գյուղատնտեսական ակադեմիայի անասնաբուժական բժշկագիտության ֆակուլտետը։
*2003-2006 թթ. - սովորել և ավարտել է Հայկական գյուղատնտեսական ակադեմիայի ասպիրանտուրան։
*2007-2009 թթ. - սովորել և ավարտել է Երիտասարդ առաջնորդների դպրոցը։

## Աշխատանքային գործունեություն
*1999-2003 թթ. - Հայկական գյուղատնտեսական ակադեմիայի ագրոգիտասփյուռ դեպարտամենտի պատանեկան ծրագրերի խորհրդատու։
*2003-2005 թթ. - Հայկական գյուղատնտեսական ակադեմիայի ագրոգիտասփյուռ դեպարտամենտի պատանեկան ուսուցողական ճամբարների բնապահպանության ուսուցիչ։
*2004-2005 թթ. - «Անանիա Շիրակացի» ճեմարանի առաջին փոխտնօրեն։
*2005-2012 թթ. - «Շիրակացի» ճեմարան հիմնադրամի տնօրեն։
*2012 թ. օգոստոսի 28-ին ՀՀ վարչապետի որոշմամբ նշանակվել է ՀՀ բնապահպանության նախարարի տեղակալ։
*2013 թվականից «Խոսրովի անտառ» պետական արգելոց» ՊՈԱԿ խորհրդի նախագահ։

## Հասարակական գործունեություն
*1999 թվականին հիմնադրել և ղեկավարում է «Բնապահպան տնտեսագետների երիտասարդական միություն» հասարակական կազմակերպությունը։
*2003-2008 թթ. - եղել է «Կանաչ դար» պատանեկան բնապահպանական ակումբի ղեկավար։
*2004 թվականից «Ճեմարանականների միություն» հասարակական կազմակերպության նախագահն է։
*2008 թվականից - Երիտասարդ առաջնորդների դպրոցի խորհրդի անդամ։
*2009-2012 թթ. - ՀՀ հանրային խորհրդի Սփյուռքի ենթահանձնաժողովի անդամ։
*2011 թվականից «Կանաչ մոլորակ» միջազգային բնապահպանական շարժման հայաստանյան ներկայացուցչության խորհրդի անդամ է։

## Պարգևներ և կոչումներ
*ՀՀ բնապահպանության նախարարության «Բնապահպանության բնագավառում նշանակալի ավանդի համար» գերատեսչական ոսկե մեդալ (2015)։
*ՀՀ Ազգային ժողովի Պատվո մեդալ (2010)։

Ամուսնացած է։ Հայաստանի Հանրապետական կուսակցության խորհրդի անդամ է։

## Ծանոթագրություններ

Կատեգորիա:1982 ծնունդներ
Կատեգորիա:Երևան քաղաքում ծնվածներ
Կատեգորիա:ՀԱԱՀ շրջանավարտներ
Կատեգորիա:ՀՀ Բնապահպանության նախարարության անձնակազմ
Կատեգորիա:Հայաստանի պետական գործիչներ
Կատեգորիա:ՀՀԿ անդամներ
Կատեգորիա:Հայ բնապահպաններ
Կատեգորիա:Հայ քաղաքական գործիչներ
Կատեգորիա:Հունվարի 24 ծնունդներ
Մարզպետունի Մանուկյան

**Մարզպետունի Համոյի Մանուկյան** (), ՀՀ պետական և քաղաքական գործիչ։

## Կրթություն
* 1984-1990 թթ. սովորել և ավարտել է Խ. Աբովյանի անվան հայկական պետական մանկավարժական ինստիտուտի բանասիրական ֆակուլտետը՝ ինժեներ-շինարարի որակավորմամբ։

## Աշխատանքային գործունեությունը
* 1981-1982 թթ. - աշխատել է Վարդենիկի սովխոզում՝ որպես բանվոր։
* 1982-1984 թթ. - ծառայել է Խորհրդային բանակում։
* 1990-1992 թթ. - մասնակցել է ՀՀ սահմանների պաշտպանությանը և Լաչինի ինքնապաշտպանական մարտերին։
* 1991-1996 թթ. - եղել է «Մարս-7» ՍՊԸ գործադիր տնօրեն։
* 2005 թվականից «Վարդենիկ» ազատամարտի վետերանների հասարակական կազմակերպության խորհրդի անդամ է։
* 2005-2007 թթ. - Գեղարքունիքի մարզպետարանի աշխատակազմի բնապահպանության վարչության պետի տեղակալ։
* 2008-2009 թթ. - «Համո-Մարզպետունի» ՍՊԸ տնօրեն։
* 2009-2011 թթ. - ՀՀ գյուղատնտեսության նախարարության սննդամթերքի անվտանգության եւ անասնաբուժական պետական տեսչության Գեղարքունիքի մարզային կենտրոնի պետ։

## Քաղաքական գործունեություն
* 2011 թ. մարտի 23-ին ՀՀ Ազգային ժողովի 4-րդ գումարման պատգամավոր է ընտրվել «Օրինաց երկիր» կուսակցության համամասնական ընտրացուցակով։ Սոցիալական հարցերի մշտական հանձնաժողովի և Տարածքային կառավարման և տեղական ինքնակառավարման հարցերի մշտական հանձնաժողովի անդամ։ 
* 2008 թ. մարտի 24-ին ընտրվել է «Օրինաց երկիր» խմբակցության քարտուղար՝ պաշտոնավարելով մինչև 2012 թ. մայիսի 30-ը-ը։
* 2012 թ. հոկտեմբերի 4-ին ՀՀ վարչապետի որոշմամբ նշանակվել է Հայաստանի Հանրապետության Գեղարքունիքի մարզպետի տեղակալ։ 
* 2014 թ. մայիսի 13-ն ՀՀ վարչապետի որոշմամբ ազատվել է ազատել Հայաստանի Հանրապետության Գեղարքունիքի մարզպետի տեղակալի պաշտոնից՝ իր դիմումի համաձայն։ 
* 2016 թ․-ից այլևս չի զբաղվում քաղաքականությամբ, ՕԵԿ անդամ չէ։

## Պարգևներ և կոչումներ
* Մարտական ծառայության մեդալ։
* ՀՀ ՊՆ «Դրաստամատ Կանայան» մեդալ։
* ՀՀ ՊՆ պատվոգիր։
* Քաղաքացիական ծառայության երկրորդ դասի խորհրդական (2005)։

Ամուսնացած է, ունի չորս երեխա։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՕԵԿ անդամներ
Կատեգորիա:ՀՊՄՀ շրջանավարտներ
Կատեգորիա:Մարտական ծառայության մեդալակիրներ
Կատեգորիա:Հայ պետական գործիչներ
Կատեգորիա:Հայ ճարտարագետներ
Կատեգորիա:Հայ շինարարներ
Դոմենիկինո

**Դոմենիկինո** (,  , իտալացի նկարիչ, որը պատկանում է բոլոնյան դպրոցին։

## Կենսագրություն
Դոմենիկինոն կոշկակարի որդի է։ Ծնվել է 1581 թվականի հոկտեմբերի 21-ին Բոլոնյայում։ Սովորել է Դենիս Կալվերտի մոտ և աշխատել Կարրաչչի եղբայրների մոտ։ 1601 թվականին այցելել է Հռոմ։ Նկարազարդել է որմնանկարներ Սենտ Օնաֆրիո ալ Ջանիկոլո եկեղեցում։ Աշխատել է Գվիդո Ռենիի հետ Սուրբ Գրիգոր Մեծի եկեղեցում։ Այստեղ տեսնելով նրա «Սուրբ Անդրեասի խարազանումը» որմնանկարը, Հաննիբալ Կարրաչչին խոստովանել է, որ հետայսու սովորելու է Դոմենիկինոյի արվեստից։

Հետագայում Դոմենիկինոն նկարազարդել է Սան Լուիջի դեի Ֆրանչեզի եկեղեցու որմերը («Սուրբ Անդրեասի խարազանումը» շարքը), Սանտա Մարիա ին Տրաստեվերե և այլ հռոմեական եկեղեցիների, ինչպես նաև Ալդոբրանդինի վիլլայի որմնանկարները։ 1630 թվականից նկարել է Սուրբ Յանուարիայի համալիրի գանձարանի պատերը («Սուրբ Յանուարիայի կյանքը» և այլն)։

## Համբավ
thumb|''Աղջիկը և միաեղջյուրը'' որմնանկարը Ֆարնեզե պալացցոյում:
Մինչև XIX դարի կեսերը Դոմենիկինոյին դիտում էին որպես Եվրոպայի պատմության հռչակավոր նկարիչներից մեկը, համարում նրան Ռաֆայելի իրական ժառանգորդը։ Նրա վրձնի թեթևության մասին ներբողում էին բանաստեղծություններ, վանականները վիճում էին նրա նկարները ձեռք բերելու համար։ Նույնիսկ ռուս բանաստեղծ և դրամատուրգ Նեստոր Կուկոլնիկը 1838 թվականին ձոնել է «Դոմենիկինո» ստեղծագործությունը ի պատիվ նկարչի։ Միայն Ջոն Ռյոսկինի կողմից նրա նկարները չոր էկլեկտիկ հայտարարելուց հետո նրա համբավը սկսեց մայրամուտ իջնել։ XIX դարի ավարտին նրա անունը արդեն հեռացվել էր «սրբագույն» նկարիչների ցանկից։ XX դարում նրա ստեղծագործությունների միակ ցուցահանդեսը կայացել է 1996 թվականին Վենետիկ պալացցոյում։

## Պատկերասրահ

Annibale Carraci & Francesco Albani Domenico Zampieri- Miracle of the Roses - MNAC.jpg| |alt=Miracle of the Roses
Altar of St. Jerome.JPG|alt=Altar of St. Jerome
Domenichino - Diana and her Nymphs (detail) - WGA06392.jpg|alt=Diana and her Nymphs
Domenichino - Madonna and Child with St Petronius and St John the Evangelist - WGA06399.jpg|alt=Madonna and Child with St Petronius and St John the Evangelist
Domenichino, Landscape with Saint Jerome.jpg|alt=Landscape with Saint Jerome
Domenichino - Diana and her Nymphs, 1616-17.jpg|alt=Diana and her Nymphs
Cúpula Catinari photo by M. Hermoso.JPG|alt=Cúpula Catinari
Sant'andrea della valle, affreschi del domenichino 02.1.JPG|alt=Sant'andrea della valle
Cappella del coro d'inverno, progetto del domenichino, 02.JPG|alt=Cappella del coro d'inverno
Santa Maria in Trastevere Rome Italy.jpg|alt=Santa Maria in Trastevere Rome Italy
Domenichino-Allegoria del Tempo che svela la Verità-carro-di-Apollo.jpg|alt=Allegoria del Tempo che svela la Verità-carro-di-Apollo
Domenichino - Portrait of Cardinal Agucchi - WGA06384.jpg|alt=Portrait of Cardinal Agucchi
Domenichino - Landscape with a Child Overturning Wine - WGA06395.jpg|alt=Landscape with a Child Overturning Wine


## Ծանոթագրություններ

## Արտաքին հղումներ
* Աշխատանքմերը աշխարհի թանգարաններում

Կատեգորիա:16-րդ դարի իտալացի նկարիչներ
Կատեգորիա:17-րդ դարի իտալացի նկարիչներ
Կատեգորիա:Բարոկկո ոճի նկարիչներ
Կատեգորիա:Իտալացի ճարտարապետներ
Կատեգորիա:Իտալացի նկարիչներ
Կատեգորիա:Բարոկկո ոճի արվեստագետներ
Հունական ժամանակակից արվեստ

մինի|աջից|307x307px|Աթենաս աստվածուհու տաճարը Աթենքի արվեստի ակադեմիայի դիմաց
**Ժամանակակից հունական արվեստը** ներառում է Հունաստանի վերջին անկախացումից և պետականության վերականգնումից մինչև 20-րդ դարը ընած ժամանակաշրջանի հունական արվեստը։

Քանի որ շուրջ չորս դար Հունաստանը գտնվել է Օսմանյան կայսրության տիրապետության տակ, Հունաստանը ի տարբերությունը Արևմտյան Եվրոպայի մյուս երկրների (Ֆրանսիա, Իտալիա, Գերմանիա, Անգլիա, Նիդերլանդներ) չի ապրել Վերածննդի կամ Ռենեսանսի դարաշրջան։

Փոխարենը, հունական այնպիսի կղզիներում ինչպիսիք են Կրետեն և Հոնիական կղզիները, ունեցել են հումանիստական դարաշրջանի նշույլներ, քանի որ մոտ են գտնվել Վենետիկին և արվեստի հայրենիք Իտալիային։ Այդ կղզում ավելի լավ են ընդունվել արմատական գեղարվեստական փոփոխությունները, որոնք տեղի են ունեցել Եվրոպայում 14-18-րդ դարերը ընկած ժամանակահատվածում։

Կրետեում գտնվող Հերակլիոնի արվեստի դպրոցը համապատասխանում էր արևմտաեվրոպական դպրոցի բոլոր չափանիշներին և նույնիսկ առավել էր որոշներից։

Որպես այդպիդին, օսմանյան տիրապետության շրջանում, արդեն կային տարբեր գեղարվեստական միտումներ անկախության վերականգնման և արվեստի ձևավորման համար :

Դրա համար կարևոր նախադրյալ հանդիսացավ հունական սփյուռքը, որը ձևավորվել էր տնտեսական վատ պայմանների հետևանքով և համարվում էր հունական նոր սոցիալիստական էլիտա։

Հունական ժամանակակից արվեստի ձևավորման գործում կարևոր դերակատարություն է ունեցել Ֆրանսիայի, Իտալիայի և Գերմանիայի ազդեցությունը։

Ժամանակակից հունական արվեստը սկսվել է մշակվել այս երկրում Ռոմանտիզմի դարաշրջանում։ Հունական արվեստագետները սկսեցին վերցնել եվրոպական հարևան երկրների արվեստի զարգացման ուղղությունները։ Հունական գեղանկարչությունը եղել է ոգեշնչված հեղափոխական իդեալներով, որով լի էր այս երկիրը Օսմանյան տիրապետության դեմ պայքարելու ժամանակահատվածում։

Թուրքական դարավոր տիրապետությունից հետո Հունաստանում սկսվեցին բացվել արվեստի դպրոցներ, որոնք նախկինում չէի կարողացել բացվել, քանի որ Թուրքիան թույլտվություն չէր տալիս։

## Պատկերասրահ


Image: Βολανάκης, Κωνσταντίνος - Αραγμένα καράβια, π. 1886-1890.jpg 
File:Port of Copenhagen by Ioannis Altamouras.jpg 
File:Adamantios Korais statue Athens.jpg 
File:Kolokotronis statue Athens.jpg 
Image:Grandma's Favorite.jpg 
File:Gysis Nikolaos Capuchin.jpg 
File:Theofilos Eudoxia.jpg 
Image:The sortie of Messologhi by Theodore Vryzakis.jpg 
File:Socrates by Leonidas Drosis, Athens - Academy of Athens.JPG 
File:Théodore Jacques Ralli Eavesdropping 1880.jpg 
File:Fytalissepherd.jpg 



## Տես նաև
* Հունականություն
* Հունական ազգային-ազատագրական հեղափոխություն (1821-1829)

## Ծանոթագրություններ

## Արտաքին հղումներ
* National Gallery of Athens official website
* Academy of Athens website

Կատեգորիա:Հունաստանի արվեստ
Կատեգորիա:Հունաստանի մշակույթ
Գառնիկ Պետրոսյան

**Գառնիկ Գերասիմի Պետրոսյան** (), գյուղատնտես, Հայաստանի գյուղատնտեսության նախարարի տեղակալ (2012-2016)։

## Կրթություն
* 1976-1981 թթ. - սովորել և ավարտել է Հայկական գյուղատնտեսական ինստիտուտի ագրոնոմիական ֆակուլտետը։

## Աշխատանքային գործունեությունը
* 1981-1985 թթ. - աշխատել է Մասիսի շրջանի Նոր Խարբերդի կոլտնտեսությունում որպես նախագահի տեղակալ, գյուղատնտես, գլխավոր գյուղատնտես։
* 1985-1987 թթ. - աշխատել է ՀԿԿ Մասիսի շրջասնային կոմիտեում որպես հրահանգիչ, ապա՝ գյուղատնտեսության բաժնի վարիչ։
* 1987-1991 թթ. - աշխատել է ՀԿԿ Կենտրոնական կոմիտեում որպես գյուղատնտեսության և սննդարդյունաբերության բաժնի հրահանգիչ։
* 1991-1995 թթ. - աշխատել է Մասիսի շրջանային խորհրդի գործադիր կոմիտեում որպես գյուղատնտեսության վարչության պետ։
* 1996-1999 թթ. - Արարատի մարզպետարանի գյուղատնտեսության և բնապահպանության վարչության պետ։
* «Նիգ-Ապարան» ՀԲՀԿ նախագահի տեղակալ։
* 1999-2008 թթ. - ՀՀ գյուղատնտեսության նախարարության բուսաբուծության վարչության պետ, ապա՝ բուսաբուծության, անտառային տնտեսության և բույսերի պաշտպանության վարչության պետ։
* 2009-2010 թթ. - աշխատել է «Գյուղական տարածքների տնտեսական զարգացման ծրագրի վերլուծության և կառավարման գրասենյակ» պետական հիմնարկում որպես պլանավորման գծով մասնագետ։
* 2010-2012 թթ. - աշխատել է որպես ՄԱԿ-ի Պարենի և գյուղատնտեսության կազմակերպության ծրագրի ազգային խորհրդատու, ծրագրի համակարգող։
* 2012 թ. հոկտեմբերի 30-ին ՀՀ Վարչապետի որոշմամբ նշանակվել է Հայաստանի Հանրապետության գյուղատնտեսության նախարարի տեղակալ։

Ամուսնացած է, ունի երկու որդի։ Անկուսակցական է։

## Ծանոթագրություններ

Կատեգորիա:Հայ գյուղատնտեսներ
Կատեգորիա:Հայաստանի պետական գործիչներ
Կատեգորիա:Նախիջևան քաղաքում ծնվածներ
Կատեգորիա:Հունիսի 1 ծնունդներ
Կատեգորիա:ՀԱԱՀ շրջանավարտներ
Կատեգորիա:Գյուղատնտեսական գիտությունների թեկնածուներ
Աստարայի շրջան

**Աստարայի շրջան** (, ), շրջան Ադրբեջանական Հանրապետության հարավ-արևմուտքում՝ Իրանի Իսլամական Հանրապետության հետ սահմանի մոտ։

Վարչական միավորի կենտրոնը և ամենախոշոր քաղաքը Աստարան է։ Ըստ 2005 թվականի Ադրբեջանի կենտրոնական բյուրոյի տվյալների, շրջանի բնակչությունը կազմում է 89 486 մարդ։

## Աշխարհագրություն
Աստարայի շրջանը տեղակայված է Ադրբեջանի հարավային նեղ հատվածում՝ Լենքորանի տնտեսական շրջանում, որտեղ անցնում է Ադրբեջանի և Իրանի Իսլամական Հանրապետության սահմանը :

Վարչական կենտրոնը հիմնադրվել է 1945 թվականին։ Աստարայի շրջանի ափերը արևելքում ողողում են Կասպից ծովի ջրերը։ Գտնվում է Թալիշական հարթավայրի արևմուտքում՝ Էլբրուսի լեռնահամակարգում։

Բնակչության հիմնական մասը ադրբեջանցիներն են, սակայն կան մեջ թվով նաև թալիշներ և ռուսներ։ Ադրբեջանցի բնակչությունը խոսում է հիմնականում ադրբեջաներենով և պարսկերենով։

Կլիման խոնավ մերձարևադարձային է, իսկ Կասպից ծովի ափամերձ հատվածը՝ մեղմ օվկիանոսային։

Ջերմաստիճանը բարձր է հիմնականում ամառային ամիսներին։ Ամառային միջին ջերմաստիճանը հասնում է միջինում 17,8 աստիճան, իսկ ձմռանը՝ տատանվում է 8,8 աստիճան։ Տարվա ընթացքում հաճախ են լինում առատ տեղումները։

Տեղումների միջին քանակը տարեկան մինչև 2500 մմ։ Գարնանային ամիսները արևոտ են։ Ամենաբարձր կետը ունի 2200 մետր բարձրություն։ Քաղաքը գտնվում է ընդհանուր հաշվով 1000 մետր ծովի մակարդակից բարձրության վրա։

## Ծանոթագրություններ

Կատեգորիա:Աստարայի շրջան
Կատեգորիա:Բաժանված տարածաշրջաններ
Էստրեմադուրայի կուռքը

**Էստրեմադուրայի կուռքը** (), մ. թ. ա. 2500 թվականի էնեոլիթյան ժամանակաշրջանի մարմարե գլանաձև քանդակ, հայտնաբերվել է Պիրենեյան թերակղզում` Անդալուզյան դաշտավայրում։

Գտնվում է Մադրիդի ազգային հնագիտական թանգարանում 20572 համարի ներքո, ներկայացված է «Ազգային հնագիտական թանգարանի գանձեր» ցուցադրությունում։

## Նկարագրություն
Մեծ աչքերը կուռքերի բնութագրիչ տարրն է։ Էստրեմադուրայի կուռքի վրա պատկերված են զույգ աչքեր՝ խորը գծագրված հոնքերով, զուգահեռ գծերով պատկերված է դեմք, զիգզագներով արտահայտված են մազերը։ Նման կուռքեր հայտնաբերվել են Ներքին Անդալուսիայի Գվադալկիվիր հովտում և դասակարգվել են որպես ծիսական առարկաներ։ 
* Ձև- գլանաձև
* Նյութ - գիպս
* Ժամանակաշրջան - էնեոլիթյան
* Չափեր - 12.75 սմ
* Խորություն - 6.10 սմ
* Քաշը - 912 գրամ

## Պատկերասրահ

Idolo de extremadura.jpg
Ídolo de Extremadura 03.JPG
Ídolo de Extremadura (M.A.N. Inv.20572) 02.jpg
Ídolo de Extremadura 01.JPG


## Տես նաև
* Կուռք
* Էնեոլիթ
* Ազգային հնագիտական թանգարան (Մադրիդ)

## Գրականություն
* Artehistoria. «El calcolítico en la península ibérica (España)». En Junta de Comunidades de Castilla y León. Artehistoria. Archivado desde el original el 26 de noviembre de 2015. Consultado el 15 de agosto de 2010.

## Ծանոթագրություններ

## Աղբյուրներ
* Idolo Oculado
* Ídolo de Extremadura (Museo Arqueológico Nacional)

Կատեգորիա:Մադրիդի ազգային հնագիտական թանգարանի նմուշներ
Կատեգորիա:Պղնձի-քարի դար
Դագ ՄակՄիլոն

**Կարլ Դուգլաս ՄակՄիլոն** (, հոկտեմբերի 17, 1966, Ջոնսբորո, Արկանզաս, ԱՄՆ), Վալմարտ խանութների () նախագահ և գործադիր տնօրեն։ ՄակՄիլոնը հաջորդեց Մայք Դյուկին և տվյալ պաշտոնն ստանձնեց 2014 թվականի փետրվարի 1-ին։ ՄակՄիլոնը նախագահում է նաև կազմակերպության տնօրենների խորհուրդը։

## Վաղ տարիներ
ՄակՄիլոնը ծնվել և մեծացել է Արկանզաս նահանգի Ջոնսբորո քաղաքում՝ Մորիս և Լաուրա ՄակՄիլոնների ընտանիքում։ Հայրը՝ ատամնաբույժ էր, ով ծառայում էր Վիետնամի պատերազմի ժամանակ։

1989 թվականին Արկանզասի համալսարանում հաշվապահության ոլորտում ստացավ բակալավրի աստիճան, իսկ 1991 թվականին Թալսայի համալսարանում՝ մագիստրոսի աստիճան։

## Կարիերա
1984 թվականին ՄակՄիլոնը Վալմարտում իր կարիերան սկսեց որպես առաքման կենտրոնի աշխատակից։ 1990 թվականին մագիստրոսի աստիճանի համար ուսանելու ժամանակ նա կրկին աշխատանքի անցավ Թալսայի Օկլահոմա Վալմարտ խանութում։ ՄակՄիլոնի 22-ամյա կարիերայի մեծ մասն անց է կացել Վալմարտի ամերիկյան մասնաճյուղի վաճառքի բաժնում։ 2006-2009 թվականներին դարձել է Սամս Քլաբի, իսկ 2010-2013 թվականներին՝ Վալմարտ Ինթերնեյշնլի նախագահը և գործադիր տնօրենը։ 2013 թվականից Վալմարտի գործադիր տնօրենն է։

## Ծանոթագրություններ

## Արտաքին հղումներ
* C. "Doug" Douglas McMillon

Կատեգորիա:Ամերիկացի գործադիր տնօրեններ
Կատեգորիա:Ամերիկացի ձեռնարկատերեր
Կատեգորիա:Ամերիկացի գործարարներ
Նշենու ծաղկած ճյուղեր

**«Նշենու ծաղկած ճյուղեր»** (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից, որը ստեղծվել է Սեն Ռեմի դե Պրովանսում 1890 թվականին։ Յուղաներկով կտավի չափերն են 73,3 × 92 սմ։ «Նշենու ծաղկած ճյուղեր» ստեղծագործությունն այսօր պահպանվում և ցուցադրվում է Վան Գոգի թանգարանում (Ամստերդամ, Նիդերլանդներ)։

## Պատմություն
1890 թվականի հունվարի 31-ին Թեոդորուս վան Գոգը (նա նկարչի եղբայրն էր) գրեց Վինսենթին իրենց որդու ծնունդի կապակցությամբ, որին անվանել են Վինսենթ Վիլլեմ ի պատիվ հորեղբոր։ Վինսենթ վան Գոգն անմիջապես ձեռնամուխ եղավ նոր կտավ ստեղծելուն, որը նպատակադրվել էր նվիրել իր փոքրիկ եղբորը։ Վինսենթի մտադրությամբ այդ կտավը փակցվելու էր ամուսինների մահճակալի վերևում և խորհրդանշելու էր նոր կյանքի սկիզբը։ Դրա համար էլ կտավի սյուժեում ընտրվեց նշենու ճյուղեր, քանի որ դրանք շատ վաղ են սկսում ծաղկել և խորհրդանշում են գարնան ու նոր կյանքի խորհրդանիշեր։

Ու նա սկսեց աշխատել կտավի վրա բավականին գերլարված վիճակում և նույնիսկ հուզմունքի պատճառով նյարդային ցնցումների մեջ էր ընկնում։

1888 թվականի մարտին նկարիչը տեղափոխվում է Առլ։ Այստեղ նա հիանում է ծաղկած ծիրանենիների, դեղձենիների և սալորենիների այգիներով։ Ծաղկած ծառերը հաճախակի են հանդիպում նկարչի կտավներում։ Սակայն «Նշենու ծաղկած ճյուղեր» նկարը արտասովոր է Վինսենթ վան Գոգի արվեստում։ Թվում է, թե ճյուղերը լողում են երկնաթույր երկնքի ֆոնին. այստեղ փիրուզագույն երանգավորում կա։ Սակայն երկինքը պարզ չէ. կամ դիտողը տեսնում է ծառի հատվածը, կամ էլ ճյուղերը դրված են սկահակի մեջ, ինչպես ավելի վաղ ստեղծված նկարներում։ Նկարի գրեթե ամբողջ տարածությունը լցված է ճյուղերով, որոնք ընդգծված են սև ուրվագծերով։ Ե՛վ կտրուկ ուրվագծերում, և՛ ճյուղերի դասավորվածությունում զգացվում է ճապոնական գեղանկարչության ազդեցությունը, որի հետ Վինսենթը ծանոթացել է դեռևս Փարիզում եղած տարիներին։ Ի դեպ նա և Տեոն իրենց անձնական հավաքածուում ունեին ավելի քան 400 ճապոնական փայտափորագրական նյութեր։ Այսօր դրանք բոլորը ցուցադրվում են նկարչի ամստերդամյան թանգարանում՝ Վան Գոգի թանգարանում։

Ներկայումս նկարը ցուցադրվում է Ամստերդամ քաղաքի Վան Գոգի թանգարանում։

Գույքացուցակում կտավի համարը F 617 է։

## Պատկերասրահ
Ավելի վաղ ստեղծված կտավներ․

Պատկեր:Vincent van Gogh - Blossoming Almond Branch in a Glass with a Book.jpg
Պատկեր:Vincent Van Gogh 0022.jpg


## Գրականություն
* 

## Ծանոթագրություններ

## Արտաքին հղումներ
* «Նշենու ծաղկած ճյուղեր» կտավը թանգարանի կայքում 

Կատեգորիա:1890 նկարներ
Կատեգորիա:Նիդերլանդների արվեստ
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Լի Ջեյոն

**Լի Ջեյոն** (հանգըլ՝ 이재용, ), հարավկորեացի բիզնես մագնատ, Սամսունգ Էլեկտրոնիքսի փոխնախագահ։ Սամսունգի նախագահի՝ Լի Գոնհիի որդին է և համարվում է հոր իրավահաջորդը։ Հարավկորեական մամուլի կողմից անվանվում է «Սամսունգի թագաժառանգ», խոսում է անգլերեն և ճապոներեն։ Լիի հարստությունը գնահատվում է 7.9 մլրդ ԱՄՆ դոլար՝ նրան դարձնելով Հարավային Կորեայի ամենահարուստ 3-րդ մարդը։

2014 թվականին Ֆորբս ամսագրի կողմից Լին ճանաչվել է աշխարհի ամենաազդեցիկ 35-րդ անձը, ինչպես նաև հոր հետ՝ ամենաազդեցիկ կորեացիները։ 2017 թվականի օգոստոսի 27-ին Լի Ջեյոնը կաշառակերության մեղադրանքով դատապարտվել է հինգ տարվա ազատազրկման։

## Վաղ տարիներ
Լին սովորել է Սեուլի ազգային համալսարանում և Արևելյան Ասիայի պատմության ոլորտում ստացել բակալավրի աստիճան, այնուհետև Կեոյի համալսարանում բիզնեսի կառավարման ոլորտում ստացել է մագիստրոսի աստիճան։ Սովորել է նաև Հարվարդի բիզնես դպրոցում՝ նպատակ ունենալով ստանալ բիզնեսի կառավարման դոկտորի աստիճան՝ կենտրոնանալով էլեկտրոնային առևտրի վրա, սակայն աստիճանը չի ստացել։

## Անձնական կյանք
Լին հազվադեպ է հայտնվում հասարակության առջև և խուսափում է հասարակայնությունից։ Իմ Սերիունի հետ ունեն 2 երեխա, ումից բաժանվել է 2009 թվականին։ Լին հետաքրքրվում է գոլֆով և ձիարշավով։

## Ծանոթագրություններ

## Արտաքին հղումներ
* Անձնական էջը Ֆորբսում
* Անձնական էջը BusinessWeek-ում

Կատեգորիա:Սամսունգ
Կատեգորիա:Հարավկորեացի գործարարներ
Խաչիկ Դաշտենցի անվան թիվ 114 ավագ դպրոց

**Խաչիկ Դաշտենցի անվան թիվ 114 ավագ դպրոց**, ավագ դպրոց Երևանի Կենտրոն վարչական համայնքում։

## Պատմություն
մինի|
Դպրոցի ցուցատախտակ
Դպրոցը հիմնադրվել է 1966 թվականին և կոչվում է հայ խորհրդային գրող, թարգմանիչ, բանասեր Խաչիկ Դաշտենցի անունով։

Կրթության ոլորտում փոփոխությունների հետ կապված 2011 թվականից դպրոցը գործում է որպես ավագ դպրոց։
[մինի|[Խաչիկ Դաշտենցի կիսանդրի (Երևան)|Խաչիկ Դաշտենցի կիսանդրին նրա անունը կրող դպրոցի առջև]]
2003 թվականին դպրոցի առջև տեղադրվել է Խաչիկ Դաշտենցի կիսանդրին (քանդակագործ՝ Համլետ Մատինյան)։

## Տնօրեններ
* Հովհաննիսյան Սուրեն Իվանի (1966-1977)
* Խաչատրյան Դոնարա Ալեքսանդրի (1977-1978)
* Ենգիբարյան Ռուզաննա (1978-1980)
* Կուպալյան Մարգարիտա Ֆդեի (1980-1997)
* Կոստանյան Ռուզաննա Վլադիմիրի (1997-ներկա)

## Հայտնի շրջանավարտներ
* Ադամ Սահակյան
* Արամ Քոսյան
* Արմեն Սարգսյան
* Աշոտ Չախոյան
* Արշակ Զաքարյան
* Գոհար Գասպարյան
* Հայկ Հարությունյան
* Հրաչուհի Ութմազյան
* Հրանտ Երիցկինյան
* Նարինե Մալյան
* Ռուբեն Միրզախանյան
* Սիրուշո
* Վահան Մարտիրոսյան
* Քրիստինե Պեպելյան

## Ծանոթագրություններ

Կատեգորիա:Երևանի դպրոցներ
Մեհուրո

**Մեհուրո,** Տոկիոյի 23 հատուկ շրջաններից մեկը։

Մեհուրոյում են գտնվում 15 արտասահմանյան դեսպանատներ և հյուպատոսություններ։ Այնտեղ է գտնվում Տոկիոյի բացառիկ բնակավայրերից մեկը (Կակինոկիզակա)։ 2007 թ.-ի դեկտեմբերի 31-ի դրությամբ բնակչությունը կազմել է 259 968 մարդ, բնակչության միջին խտությունը-17 685 մարդ/կմ²։ Ընդհանուր մակերեսը կազմում է 14,70 կմ²։

## Աշխարհագրություն
Մեհուրոյին են շրջապատում Տոկիոյի չորս հատուկ շրջանները. Սիբույա (հյուսիս-արևելք), Սետագայա (արևմուտք), Օտա (հարավ), Սինագավա (հարավ-արևելք)։

**Հիմնական թաղամասերը**
* Աոբադայ
*Դզիյուգաոկա
* Կոմաբա
* Միտա
* Մեհուրո
* Նակամեհուրո
* Նակատո
* Օխասի
* Սիմոմեհուրո
* Յուտենդզի

## Քաղաքականությունը և կառավարությունը
Ներկայիս քաղաքապետ Աոկի Էյնդզի, անկուսակցական է։ Տեղական քաղաքի ավագանին կազմված է 36 ընտրված անդամներից։

## Էկոնոմիկա
Մեհուրոյում են գտնվում հետևյալ կորպորացիաները. «Դոն Կիխոտ» (առևտրի ցանց), «Թոփ Տուր» (տուրիզմ), «Նեկո» (հրատարակչություն)։ Շրջանում գտնվում են առևտրի կենտրոններ և հանրախանութներ «Տոկյու Պլազա», «Ատրե»։

## Մշակույթը և կրթությունը
* Նկարչության թանգարան Մեհուրո

**Միջազգային մասնավոր դպրոցներ**
* Միջազգային դպրոց KAIS
*Սուրբ Մարիամի միջազգային դպրոց

## Պատկերասրահ

JMOD_Meguro_Area.JPG
Komazawa_Gymnasium_%26_Control_Tower_2009.jpg
Megurogawa_-01.jpg
Meguro_gawa_sakura.jpg


## Ծանոթագրություններ

Կատեգորիա:Տոկիոյի թաղամասեր
Արթուր Առաքելյան (պետական գործիչ)

**Արթուր Վարդանի Առաքելյան** (), ՀՀ պետական գործիչ, ՀՀ տրանսպորտի և կապի նախարարի առաջին տեղակալ (2014-2017 թթ.)։

## Կրթություն
* 1993-1998 թթ. - սովորել և ավարտել է Մոսկվայի կոմերցիայի պետական համալսարանի միջազգային տնտեսագիտական հարաբերությունների ֆակուլտետը՝ միջազգային տնտեսագիտական հարաբերությունների մասնագետի որակավորմամբ։
* 2007 թ. - վերապատրաստվել է Կորեայի թվային հնարավորությունների և զարգացման գործակալությունում։
* Տնտեսագիտության թեկնածու (2009)։

## Աշխատանքային գործունեությունը
* 1993-1996 թթ. - աշխատել է «Օլիմպիկ Քար» ՍՊԸ-ում որպես վաճառքի գծով տնօրեն։
* 1998-1999 թթ. – աշխատել է «Յուգ Նեվթ» ՍՊԸ-ում որպես նավթամթերքի իրացման գծով տնօրեն։
* 1999-2000 թթ. – աշխատել է «Իվան Կալիտա» ՍՊԸ-ում որպես վաճառքի գծով գլխավոր տնօրեն։
* 2000 թ. մայիս-նոյեմբերին եղել է «Անի» ՍՊԸ-ի գործադիր տնօրեն։
* 2000-2001 թթ. - ՀՀ կառավարությանն առընթեր պետական գնումների գործակալության գնումների կազմակերպման վարչության պետ։
* 2001-2005 թթ. - «Պետական գնումների գործակալություն» պետական ոչ առևտրային կազմակերպության ապրանքների ձեռքբերման և շուկայի ուսումնասիրման բաժնի պետ։
* 2005 թվականից - «Վայոց ձոր ներդրողների ասոցիացիա» իրավաբանական անձանց միության հիմնադիր անդամ։
* 2005-2008 թթ. - «Պետական գնումների գործակալություն» պետական ոչ առևտրային կազմակերպության գնումների կազմակերպման վարչության պետ։
* 2008-2011 թթ. – «Պետական գնումների գործակալություն» պետական ոչ առևտրային կազմակերպության պետի տեղակալ։
* 2011 թվականից - Հայաստանի պետական տնտեսագիտական համալսարանի դասախոս։
* 2011-2013 թթ. - «Գնումների աջակցման կենտրոն» պետական ոչ առևտրային կազմակերպության պետի տեղակալ։
* 2013 թ. հուլիսի 31-ին ՀՀ վարչապետի որոշմամբ նշանակվել է «Գնումների աջակցման կենտրոն» պետական ոչ առևտրային կազմակերպության պետի պաշտոնակատար։
* 2013 թ. դեկտեմբերի 25-ին ՀՀ վարչապետի որոշմամբ ազատվել է «Գնումների աջակցման կենտրոն» պետական ոչ առևւտրային կազմակերպության պետի պաշտոնակատարի պաշտոնից՝ այլ աշխատանքի անցնելու կապակցությամբ։
* 2013 թ. դեկտեմբերի 25-ին ՀՀ վարչապետի որոշմամբ նշանակվել է Հայաստանի Հանրապետության տրանսպորտի և կապի նախարարի տեղակալ։
* 2014 թ. սեպտեմբերի 29-ին ՀՀ վարչապետի որոշմամբ նշանակվել է Հայաստանի Հանրապետության տրանսպորտի և կապի նախարարի առաջին տեղակալ՝ ազատվելով Հայաստանի Հանրապետության տրանսպորտի և կապի նախարարի տեղակալի պաշտոնից։
* 2017 թվականի մայիսի 31-ին ՀՀ վարչապետի որոշմամբ ազատվել է ազատել Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարի առաջին տեղակալի պաշտոնից։
* 2018 թվականի հունիսի 21-ին նշանակվել է ՀՀ տրանսպորտի, կապի և տեղեկատվական տեխնոլոգիաների նախարարի խորհրդական և պաշտոնավարել մինչև 2018 թվականի հոկտեմբերի 3-ը։

## Կուսակցություն
Հայաստանի Հանրապետական կուսակցության խորհրդի անդամ է։

## Ծանոթագրություններ

Կատեգորիա:ՀՀԿ անդամներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Կատեգորիա:Տնտեսագիտության թեկնածուներ
Լի Կաշին

**Լի Կաշին** (, ), հոնկոնգցի  բիզնես մագնատ, ներդրող և մարդասեր։ Ըստ Bloomberg Billionaires Index-ի՝ 2014 թվականի ապրիլի 16-ի դրությամբ նա 31.9 մլրդ ԱՄՆ դոլարով համարվում է Ասիայի ամենահարուստ մարդը։ 2015 թվականի դրությամբ CK Hutchison Holdings-ի խորհդրի նախագահն է՝ այդպիսով աշխարհում համարվելով բեռնարկղերի տերմինալների ամենամեծ օպերատորը և գեղեցկության ու առողջապահական պարագաների ամենամեծ մանրավաճառը։

2001 թվականին Asiaweek-ի կողմից ճանաչվել է Ասիայի ամենաազդեցիկ մարդը։ Նրա ընկերությունները Հոնկոնգի Ֆոնդային բորսայի շուկայի կապիտալիզացիայի 15%-ն են ձևավորում։ 2006 թվականին Սինգապուրում Ֆորբս ամսագիրը և Ֆորբս ընտանիքն առաջին անգամ Լի Կաշինին շնորհեց «Malcolm S. Forbes Lifetime Achievement Award» մրցանակը։ Չնայած ունեցած հարստությանը՝ Լին վաստակել է առանց շռայլությունների կենսակերպ վարողի համբավ․ հայտնի է հասարակ սև կտորից կոշիկներ հագնելով և ոչ թանկարժեք Սեիկո ձեռքի ժամացույց կրելով։ Հոնկոնգի ամենահարուստ թաղամասերից մեկում՝ Deep Water Bay-ում առանձնատուն ունի։ Լին համարվում է նաև Ասիայի ամենամեծահոգի մարդասերներից մեկը, ով 2015 թվականի օգոստոսի դրությամբ բարեգործական նպատակներով նվիրաբերել է 2.18 մլրդ ԱՄՆ դոլար։ Հաճախ նրան Հոնկոնգում կոչում են «Սուպերմեն»՝ բիզնեսի ոլորտում աչքի ընկած խիզախության համար։

Լի կաշինը ծնվել է 1928 թվականին Չինաստանի Գուանգդոնգ պրովինցիայի Չաոչժոու քաղաքում։ Հոր մահվան պատճառով ստիպված էր թողնել դպրոցը 15 տարեկան հասակում և աշխատանք գտնել պլաստմասսա վաճառող ընկերությունում, որտեղ աշխատում էր օրական 16 ժամ։ 1950 թվականին նա հիմնեց սեփական կազմակերպությունը՝ Cheung Kong Industries-ը։ Պլաստմասսա արտադրող ընկերությունից Լիին հաջողվեց այն դարձնել Հոնկոնգի առաջատար անշարժ գույքի ոլորտում ներդրումներ կատարող ընկերություն, որը 1972 թվականին գրանցվեց Հոնկոնգի Ֆոնդային բորսայում։ Cheung Kong-ը ընդարձակվեց՝ գնելով Hutchison Whampoa-ն և Hongkong Electric Holdings-ը համապատասխանաբար 1979 և 1985 թվականներին։

## Ծանոթագրություններ

## Արտաքին հղումներ
* Անձնական էջը  Cheung Kong Holdings-ում

Կատեգորիա:Հոնկոնգցի գործարարներ
Կատեգորիա:Չինացի գործարարներ
Խաժակ Կարայան

**Խաժակ Համլետի Կարայան** (), ՀՀ պետական գործիչ, Եվրասիական տնտսական հանձնաժողովի Տեղեկատվական տեխնոլոգիաների դեպարտամենտի տնօրեն։

## Կրթություն
* 1988-1993 թթ. - սովորել և ավարտել է Երևանի պետական համալսարանի ֆիզիկայի ֆակուլտետը։ 
* 1993-1997 թթ. - սովորել և ավարտել է Երևանի պետական համալսարանի ֆիզիկայի ֆակուլտետի ասպիրանտուրան։

## Աշխատանքային գործունեությունը
* 1996-1997 թթ. - աշխատել է Միջուկային հետազոտությունների միացյալ ինստիտուտում որպես կրտսեր գիտաշխատող։
* 1997 թ. եղել է Երևանի պետական համալսարան և Արտաքին տնտեսական կապերի համալսարանի դասախոս։
* 1997-1999 թթ. - ծառայել է ՀՀ զինված ուժերում։
* 2000-2004 թթ. - եղել է Երևանի քաղաքապետարանի «Երևան քաղաքի էկոլոգիական անվտանգության և հսկողության կենտրոն» ՓԲԸ տնօրեն։
* 2004-2009 թթ. - «Երևան քաղաքի կառավարման տեխնոլոգիաների կենտրոն» ՓԲԸ տնօրեն։
* 2010-2013 թթ. - ՀՀ կառավարությանն առընթեր անշարժ գույքի կադաստրի պետական կոմիտեի նախագահի խորհրդական։
* 2013-2016 ­թթ. - ՀՀ կառավարությանն առընթեր անշարժ գույքի կադաստրի պետական կոմիտեի նախագահի տեղակալ։
*2016 թ. ­- Եվրասիական տնտսական հանձնաժողովի Տեղեկատվական տեխնոլոգիաների դեպարտամենտի տնօրեն։
Ամուսնացած է, ունի երկու երեխա։

Կատեգորիա:Հայ ֆիզիկոսներ
Կատեգորիա:ԵՊՀ ֆիզիկայի ֆակուլտետի շրջանավարտներ
Կատեգորիա:Հայաստանի պետական գործիչներ
Կատեգորիա:ԵՊՀ դասախոսներ
Սարդ-խաչափառ

**Սարդ-խաչափառներ**, կամ էլ **սարդ-խեցգետին** (Thomisidae) — մտնում է սարդերի ընտանիքի մեջ։ Իր կողք շարժվելու հնարավորությունից նրան անվանել են նաև բոկոհոդ։ Նրա առաջին երկու զույգ ոտքերը, որոնք տեղաբաշխված են ճակատի մոտ, ավելի երկար ու մեծ են, քան երրորդ ու չորրորդ զույգ ոտքերը։ Սարդ-խաչափառների մեծ մեծ մասը (օրինակ, *Thomisus spp.*, *Misumena spp.*) իրենց հիմնական ժամանակը անցկացնում են ծաղիկների վրա, սպասելով իրենց որսին։ Այլ տեսակներ (օրինակ, *Xysticus spp.*) իրենց ուտեստին հանդիպում են ավելի շատ ծառերի վրա։ Խաչափառները սարդոստայններ չեն պատրաստում, նրանք միայն իրենց ճկուն և արագաշարժ ոտքերի միջոցով են կարողանում որս անել։ Սարդ-խաչափառները, ճշմարիտ ասած, ունեն մի պաշտպանիչ գունազարդում, որը նրանց պաշտպանում է ավելի մեծ ու վտանգավոր գիշատիչներից, և այդ նյութը նրանք կարողանում են ստեղծել իրենց մաշկի կերպարանափոխության միջոցավ։ Այս սարդ տեսակների մեջ կան այնպիսիք ովքեր ապրում են սովորաբար ավելի վառ գունավոր ծաղիկների վրա, կան նաև այնպիսիքները ովքեր ապրում են ծառի կեղևների կամ էլ դարչնագույն գետնի վրա։ Մի շարք տեսակների մոտ գոյություն ունեն բազմագույնավորվածության կարողություն։ Համաշխարհային կենդանական աշխարհում գոյություն ունի ավելի քան 170 սարդային ընտանիք, և ավելի քան 2000 տեսակ։ Այս տեսակի սարդերը մարդկանց համար վտանգավոր չեն։

## Տեսակներ
* *[[Amyciaea]]*
* *[[Aphantochilus]]*
* *[[Coriarachne]]*
* *[[Diaea]]*
* *[[Heriaeus]]*
* *[[Lysiteles]]*
* *[[Misumena]]*
* *[[Misumenoides]]*
* *[[Misumenops]]*
* *[[Oxytate]]*
* *[[Ozyptila]]*
* *[[Pistius]]*
* *[[Rejanellus]]*
* *[[Runcinia]]*
* *[[Synema (spider)|Synema]]*
* *[[Thomisus]]*
* *[[Tmarus]]*
* *[[Xysticus]]*
և այլ տեսակներ։


Spider and mites May 2008-1.jpg|*[[Thomisus]]* sp.
Diaea dorsata - front (aka).jpg|*[[Diaea dorsata]]*
Misumena.vatia.beute.wespe.1771.jpg|*[[Misumena vatia]]*


## Ծանոթագրություններ

Կատեգորիա:Սարդեր
Կատեգորիա:Թունավոր կենդանիներ
Նազարեթ Մնացականյան

**Նազարեթ Անդրանիկի Մնացականյան** (), ՀՀ պետական և իրավապահ մարմինների գործիչ։

## Կրթություն
* 1980-1985 թթ. - սովորել և ավարտել է Հայկական գյուղատնտեսական ինստիտուտը։
* 2000-2003 թթ. - սովորել և ավարտել է ՌԴ Ներքին գործերի մինիստրության կառավարման ակադեմիան։

## Աշխատանքային գործունեությունը
* 1993-1994 թթ. - աշխատել է ՆԳՆ Արաբկիրի բաժնում որպես օպերլիազոր, ապա՝ ավագ օպերլիազոր։
* 1994-1997 թթ. - ՆԳՆ Կազմակերպված հանցավորության դեմ պայքարի վարչության ավագ օպերլիազոր։
* 1997-2005 թթ. - եղել է ՆԳՆ Օպերատիվ-փնտրողական վարչության բաժնի պետ, ապա՝ վարչության պետի տեղակալ։
* 2005-2007 թթ. - ՀՀ ոստիկանության օպերատիվ-փնտրողական վարչության պետ։
* 2007-2011 թթ. - ՀՀ ոստիկանության Կազմակերպված հանցավորության դեմ պայքարի գլխավոր վարչության պետի տեղակալ, թմրամիջոցների ապօրինի շրջանառության և թրաֆիկինգի դեմ պայքարի վարչության պետ։
* 2013 թ. հունիսի 7-ին ՀՀ վարչապետի որոշմամբ նշանակվել է Հայաստանի Հանրապետության սպորտի և երիտասարդության հարցերի նախարարի տեղակալ։
* 2014 թ. մայիսի 26-ին ՀՀ վարչապետի որոշմամբ ազատվել է Հայաստանի Հանրապետության սպորտի և երիտասարդության հարցերի նախարարի տեղակալի պաշտոնից։
* Ունի ոստիկանության գնդապետի հատուկ կոչում։

Անկուսակցական է։ Ամուսնացած է, ունի մեկ դուստր։ Նազարեթ Մնացականյանը ՀՀ Ազգային ժողովի պատգամավոր Մնացական Մնացականյանի եղբայրն է։

## Ծանոթագրություններ

Կատեգորիա:ՀՀ ոստիկանության գնդապետներ
Սֆինքս Բալասոտեից

**Սֆինքս Բալասոտեից** (), իբերիական քանդակ, որը հայտնաբերվել է Իսպանիայի Ալբասետե համայնքի Բալասոտե շրջանից։ Bicha իսպաներեն բառ է և նշանակում է առասպելաբանական մարդ/կենդանի։ Կառլոս Ֆուենտեսն այն անվանել է «Բալասոտեի գազան»։ Քանդակը թվագրվում է մ. թ. ա. 6-րդ դար և 1910 թվականից գտնվում է Մադրիդի ազգային հնագիտական թանգարանում 18529 համարի ներքո։

## Պատմություն
Քանդակը գտնվել է քաղաքի կենտրոնից ոչ հեռու գտնվող Մախուելոս վայրից։ Վերջին պեղումների ժամանակ Բալասոտեի հովտում բացահայտվել է գերեզման և հոգեհանգստյան բլուր, որտեղից էլ գտնվել է այդ կտորը։ Մոտակայքից հայտնաբերվել են նաև կարևոր խճապատկերներ։

Կրաքարե արձանիկը թվագրվում է մ. թ. ա. 6-րդ դար, ունի 93 սմ երկարություն, 73 սմ բարձրություն։ Քանդակը ներկայացնում է մարդու և ցուլի միակցություն, մարմինը հանգիստ վիճակում է. առջևի ոտքերը ծալված են կրծքավանդակի տակ, հետևի ոտքերը՝ փորի տակ, կորացված պոչն ավարտվում է թավ մազերով։ Եղջյուրավոր և մորուքով գլուխը նման է մարդու, ականջները՝ ցուլի։ Այն հավանաբար եղել է գերեզմանում կամ տաճարում։ Հավանական է, որ այն ներկայացնում է բերրիության աստծուն, ինչպես հույները ցուլի գլխով արձանիկները օգտագործել են որպես գետերի աստծո խորհրդանիշ, որոնք բերրի են պահել դաշտերը։ Համաձայն Գարսիա ի Բեյիդոյի, ով արձանիկը ուսումնասիրել է 1931 թվականին, այն ներկայացնում է հունական Աքելուս աստծուն։

### Նկարագրություն
* Նյութ - կրաքար
* Ժամանակաշրջան - իբերիական քանդակ
* Երկարություն - 93 սմ
* Բարձրություն - 73 սմ

## Պատկերասրահ

Bicha de Bazalote.jpg
Bicha de Balazote (M.A.N. Madrid) 02b.jpg
Bicha Balazote.JPG


## Գրականություն
* Almagro Gorbea (1982). Pozo Moro y el influjo fenicio en el periodo orientalizante de la Península Ibérica. Revista di Studi Fenici.
* Benoit, F. (1962). La Biche d’Albacete. Cernunnos et le substrat indigene. Seminario de historia y arqueología de Albacete.
* Blazquez, J.M. (1974). Figuras animalísticas turdetanas. C.S.I.C.
* Chapa Brunet, Teresa (1981) El Toro Androcefalo de Balazote: Nueva Puesta a Punto de su Problematica, Al-Basit: Revista de estudios albacetenses, ISSN 0212-8632, No. 10, 1981, pp.&nbsp;145–158
* Heuzey, Léon Alexandre. "Le taureau chaldéen à tête humaine et ses dérivés", Académie des Inscriptions et Belles Lettres: Monuments et Mémoires Piot 6
* Paris, Pierre. Essai sur l'art et l'industri de l'Espasgne primitif, vol. I 1903: plate 4, reproduced in the survey of "Pre-Roman Antiquities of Spain", American Journal of Archaeology 11.2 (April - June 1907:187); Paris noted that Léon Heuzey remarked on similarities of technique in Achaemenid Persian and Babylonian sculpture.
## Ծանոթագրություններ

## Աղբյուրներ

*El arte neohitita y los orígenes de la escultura animalística ibérica y turdetana. ''José María Blázquez'' 
*[Bicha de Balazote](http://ceres.mcu.es/pages/ResultSearch?Museo=MANT&txtSimpleSearch=Balazote&simpleSearch=0&hipertextSearch=1&search=advancedSelection&MuseumsSearch=MANT%7C&MuseumsRolSearch=36&listaMuseos=%5BMuseo%20Arqueol%F3gico%20Nacional%20(Colecci%F3n%20Tesoros%20del%20MAN)%5D)
*Սֆինքս Բալասոտեից 

Կատեգորիա:Մադրիդի ազգային հնագիտական թանգարանի նմուշներ
Կատեգորիա:Մ.թ.ա. 6-րդ դարի քանդակներ
Սերժիկ Սրապիոնյան

**Սերժիկ Գագիկի Սրապիոնյան** (, գ. Արտաշար, Հոկտեմբերյանի շրջան), հայ բանասեր, ՀՀ Սփյուռքի նախարարի տեղակալ (2013-2018 թթ.)։

## Կրթություն
* 1977-1983 թվականներին սովորել և ավարտել է Երևանի պետական համալսարանի հայ բանասիրության ֆակուլտետը։
* 1983-1986 թվականներին սովորել և ավարտել է Երևանի պետական համալսարանի հայ բանասիրության ֆակուլտետի ասպիրանտուրան։ Բանասիրական գիտությունների թեկնածու (1989)։

## Աշխատանքային գործունեություն
* 1973-1974 թթ. - աշխատել է «Հայջրնախագիծ» ինստիտուտի թիվ 1 հողաշինարարական տրեստում որպես բանվոր։
* 1974-1975 թթ. – աշխատել է Հոկտեմբերյանի շրջանի Եղեգնուտ սովխոզում որպես բանվոր։
* 1975-1977 թթ. - ծառայել է Խորհրդային բանակում։
* 1987-2013 թթ. - ԵՊՀ Հայ գրականության պատմության ամբիոնի դասախոս, ապա՝ դոցենտ։
* 2013 թ. սեպտեմբերի 28-ին ՀՀ վարչապետի որոշմամբ նշանակվել է Հայաստանի Հանրապետության սփյուռքի նախարարի տեղակալ։ Այդ պաշտոնից ազատվել է 2018 թվականի մայիսի 16-ին։

Ամուսնացած էր, ունի երկու զավակ և երկու թոռ։ 

Վախճանվել է երկարատև ծանր հիվանդությունից հետո՝ 2024 թվականի օգոստոսի 22-ին։

## Պարգևներ
* Երախտագիտության մեդալ, 2017

## Ծանոթագրություններ

Կատեգորիա:1957 ծնունդներ
Կատեգորիա:Ապրիլի 6 ծնունդներ
Կատեգորիա:Արտաշար գյուղում ծնվածներ
Կատեգորիա:Բանասիրական գիտությունների թեկնածուներ
Կատեգորիա:ԵՊՀ շրջանավարտներ
Կատեգորիա:Երախտագիտության մեդալակիրներ
Կատեգորիա:Հայ բանասերներ
Կատեգորիա:Հայաստանի պետական գործիչներ